text: নাঙেলির কিংবদন্তি অনুসারে তিনি ১৯ শতকের দেশীয় রাজ্য ট্রাভাঙ্করের (বর্তমান ভারতের কেরালা রাজ্য) চার্থালার একজন মহিলা ছিলেন এবং জাতি-ভিত্তিকে "স্তন কর" -এর প্রতিবাদ করতে নিজের স্তন কেটে ফেলেছিলেন।
  
  এই কাহিনীকে ভারতের ইতিহাসে আনুষ্ঠানিকভাবে স্বীকৃতি দেওয়া হয়নি এবং এর ঐতিহাসিক সত্যতা নিয়ে মতবিরোধ আছে।
  
  পার্শ্ব ঘটনাবলী
  বহু ইতিহাসবিদ লিপিবদ্ধ করেছেন যে নিম্ন বর্ণের মহিলাদের স্তন উম্মুক্ত করে রাখাটি উচ্চ জাতির প্রতি সম্মান প্রদর্শন বলে ট্রাভাঙ্করে এক পরম্পরা ছিল। জাতির শ্রেণীবিভাজনকে অমান্য না করতে সরকার স্তন ঢেকে  না রাখার নিয়ম বেঁধে দিয়েছিল। মূলতঃ এই কারণে নিম্ন বর্ণের লোকরা একাধিকবার বিদ্রোহ করেছিল।  
  
  অভিযোগমতে সেখানকার ব্রাহ্মণ শাসকরা নিম্ন বর্ণের হিন্দু মহিলাদের উপর স্তন কর বা মুলাক্করম জারি দিয়েছিলেন। এই নিয়ম অনুসারে প্রকাশ্য স্থানে স্তন ঢেকে রাখতে তাঁদের কর পরিশোধ করতে হত এবং স্তনের আকারমতে কর নির্ধারণ করা হত। কিন্তু এই করের কারণ এবং স্তনের আকারের সাথে সম্পর্কের ঐতিহাসিক তথ্য একেবারে কম। মনু এস পিল্লাই এবং অন্য পণ্ডিতরা স্তনের সাথে এই করের সংযোগের কথা নস্যাৎ করেছেন এবং এটি সব নিম্ন বর্ণের মহিলার থেকে সংগ্রহ করা এক সাধারণ কর বলে মন্তব্য করেছেন।
  
  কাহিনী
  এই কাহিনী অনুসারে ১৯ শতকের শুরুতে ট্রাভাঙ্করের চার্থালা গ্রামে ইঝাভা জাতির নাঙেলি এবং স্বামী চিরুকন্দন বাস করত। তাঁরা নিঃসন্তান ছিল। একদিন ট্রাভাঙ্করের প্রবথিয়ার (গ্রামের প্রধান) জন স্তনের জরীপ করে কর সংগ্রহের জন্য নাঙেলির ঘরে আসেন। নাঙেলি এই কথার বিরোধ করে নিজের স্তনযুগল কেটে কলাপাতায় প্রধানকে দিয়ে অত্যধিক রক্তক্ষরণের ফলে মারা যান। নাঙেলির স্বামী চিরুকন্দন পত্নীর মৃত্যু সহ্য করতে না পেরে তার চিতায় ঝাঁপিয়ে আত্মাহুতি দেন। ভারে পুরুষ সতী হওয়া এটিই প্ৰথম ঘটনা। 
  
  নাঙেলির মৃত্যুর পর সাধারণ লোকজন বিদ্ৰোহ শুরু করে। অপরাপর স্থানেও একইধরণের লোককথা পাওয়া গেছে। এর পর ট্ৰাভাঙ্করে স্তন করের নিয়ম বাতিল করা হয়। নাঙেলি বাস করা স্থানটি মুলাচিপরম্বু (স্তন থাকা মহিলার স্থান) বলে পরিচিত হয়।
  
  এই কাহিনীর ঐতিহাসিক তথ্য প্ৰায় কিছুই নেই এবং সেইজন্য এর সত্যতা নিয়ে সন্দেহ করা হয়।
  
  জনপ্রিয় সংস্কৃতিতে 
  ব্রাহ্মণ্যবাদের বিরুদ্ধে দলিতদের বর্তমান শ্রেণী সংগ্রামের ক্ষেত্রে এই কাহিনীটির কমিক এঁকে প্ৰচার করা হয়েছে। নাঙেলির বিষয়ে এক চলচ্চিত্র নিৰ্মাণের প্ৰস্তাবও দেওয়া হয়েছে।
  
  তথ্যসূত্র
  
  বিষয়শ্রেণী:সমাজবিজ্ঞান
title: নাঙেলি